جمهوریت تاریخین‌ده ایلک دفعه آنا وطنی احاطه ائد‌ن اوچ دنیزده ۱۰۳ گمینین ایشتیراکی ایله ائش زامان‌لی حیاتا گئچیریله‌ن "ماوی وطن ۲۰۱۹ مانورو" داوام ائدیر.
باش قرارگاه باشقانلیغی ایللیک مانور پروگرامی چرچیوه‌سین‌ده دنیز گوج‌لری طرفیندن پلانلاشدیریلان و دنیز حرب مرکزی قوموتانلیغی طرفین‌دن سؤوق و ایداره ائدیلن مانور، قارا دنیز، اژه دنیزی، دوغو آغ دنیز اولماق اوزره عینی آندا ۳ دنیزده ایلک دفعه ایجرا ائدیله‌جک بیر مانور اولاراق حیاتا گئچیریلیر.
گمیلر سناریو گره‌گی، آسیمتریک تهدید چرچیوه‌سین‌ده تروریست قاییق و هاوا واسطه‌سینی ائتکیسیز حالا گتیریب، مین‌لنمیش اراضی‌ده‌کی مینلری تمیزله‌یه‌ن مین اوولاما گمی‌سی رهبرلیین‌ده لیماندان چیخیش ائتدی. گمیلر داها سونرا خبر وئریله‌ن سوآلتی گمیسینی، سوآالتی ساوونما حربی تعلیم چرچیوه‌سین‌ده آختاریب معین ائد‌رک ائتکیسیز حالا گتیردی.
قرارگاهلارین سناریویا اساسا عملیات پلانلاما پروسه‌لری و بو پلانلار میلی و یئرلی اولاراق اینکیشاف ائتدیریله‌ن حربی دنیز دونانماسی اویونو سیستمین‌ده سیناناراق، مانورون بیلگی‌سایار دستک‌لی اولاجاق شکیل‌ده ایجراسی تامین اولونور.
سو اوستو حربی، هاوا ساوونما حربی، سوآلتی ساوونما حربی، مین حربی، الکترونیک حرب و دنیزده کنترل عملیاتینی احتیوا ائد‌ن عملیاتا حاضرلیق مانورلاری و یوکسک سرعت‌لی گلیشمیش اینسان‌سیز سو اوستو هاوا هدفلرینه عملی سلاح آتیشلاری، هاوا گوج‌لری طرفیندن تاکتیک هاوا چالیشماسی، هاوادان اویاری و کنترل اوچاغی، قورو گوج‌لری قوموتانلیغین‌دان هوجوم و عمومی خدمت هلیکوپترلرینین ایشتیراکی ایله مشترک تعلیملر داوام ائدیر.
ماوی وطن مانورو ۸ مارس‌دا باشا چاتاجاق.
